Börzsöny

Börzsöny (saksa Pilsengebirge, slovaki Novohradské vrchy, Novohradské hory või Brežany) on mäestik Kesk-Euroopas Ungaris, osa Karpaatidest, täpsemalt Põhja-Ungari keskmäestikust. Mäestik asub Pesti ja Nógrádi komitaadis. Mäestiku põhja- ja läänepiiriks on Ipoly jõe org, mis eraldab seda Burda mäestikust, kagus eraldab Doonau org seda Visegrádi mäestikust. Kõrgus kuni 938 meetrit (Csóványos).Dr. Torma István: Börzsöny földrajzi helyzete . Börzsöny és Ipoly völgye turistakalauz. Cartographia / Ipolymente-Börzsöny Natúrpark Egyesület, 2008.

Sealne kliima on suhteliselt niiske, seda läbivad arvukad ojad. Mäestikus on 427 allikat.Dr. Torma István: A Börzsöny éghajlata és vízrajza . Börzsöny és Ipoly völgye turistakalauz. Cartographia / Ipolymente-Börzsöny Natúrpark Egyesület, 2008. Puudest domineerib harilik kuusk, ent seal kasvavad ka jalakas, harilik saar ja erinevad vahtrad. Alustaimestikus kasvavad nurmenukud, mets-kuukress ja harilik näsiniin, alpiaasadel lumi-piiphein.Adatok a Börzsöny-hegység flórájához. kitaibelia.unideb.hu.

Suur osa mäestikust on looduskaitse all; seal asub Doonau-Ipoly rahvuspark.Duna-Ipoly National Park Directorate

Geoloogia

Erinevalt kõrvalasuvatest Cserháti mägedest on see mäestik vulkaanilise tekkega – valdav osa sealsetest kivimitest on miotseenist pärinevad vulkaanilised kivimid, põhiliselt andesiit ja datsiit. Mäestiku lõunaosa moodustavad subtroopilises kliimas moodustunud settekivimid, dolomiidid ja lubjakivi. Ka põhjaosas esineb settekivimeid (kristalliseerunud kildad), mis on vulkaaniliste kivimitega segunenud. Mäestiku lääneosa moodustavad kilp- ja kihtvulkaanide erodeerunud jäänused. Dr. Torma István: A Börzsöny földtani múltja. Börzsöny és Ipoly völgye turistakalauz. Cartographia / Ipolymente-Börzsöny Natúrpark Egyesület, 2008.

Pleistotseenis erodeerus sealne vulkaaniline maastik tugevasti ja madalamatesse kohtadesse ladestusid algselt ojade kantud purdkivimid, hiljem aga löss.'Magyarország földrajza. Szerk.: Frisnyák Sándor. Tankönyvkiadó, Budapest, 1977. lk. 224.

Viited

 Välislingid 

Infot piirkonna kohta; fotod (tšehhi keeles)

Kategooria:Ungari mäestikud